CELEX: 62013CA0376
Language: lt
Date: 2015-04-23 00:00:00
Title: Byla C-376/13: 2015 m. balandžio 23 d. Teisingumo Teismo (devintoji kolegija) sprendimas byloje Europos Komisija/Bulgarijos Respublika (Valstybės įsipareigojimų neįvykdymas — Elektroninių ryšių tinklai ir paslaugos — Direktyvos 2002/20/EB, 2002/21/EB ir 2002/77/EB — Teisės naudotis radijo dažniais antžeminei skaitmeninei transliacijai — Viešieji pirkimai — Rangovų trankos kriterijai — Proporcingumas — Specialiosios teisės)

22.6.2015   
            
            
               LT
            
            
               Europos Sąjungos oficialusis leidinys
            
            
               C 205/3
            
         2015 m. balandžio 23 d. Teisingumo Teismo (devintoji kolegija) sprendimas byloje Europos Komisija/Bulgarijos Respublika
   
   (Byla C-376/13) (1)
   
   ((Valstybės įsipareigojimų neįvykdymas - Elektroninių ryšių tinklai ir paslaugos - Direktyvos 2002/20/EB, 2002/21/EB ir 2002/77/EB - Teisės naudotis radijo dažniais antžeminei skaitmeninei transliacijai - Viešieji pirkimai - Rangovų trankos kriterijai - Proporcingumas - Specialiosios teisės))
   (2015/C 205/04)
   Proceso kalba: bulgarų
   
      Šalys
   
   
      Ieškovė: Europos Komisija, atstovaujama G. Braun, L. Malferrari ir G. Koleva
   
      Atsakovė: Bulgarijos Respublika, atstovaujama D. Drambozova, E. Petranova ir J. Atanasov
   
      Rezoliucinė dalis
   
   
               1.
            
            
               Pagal Elektroninių ryšių įstatymo (Zakon za elektronnite saobshteniya) 5a straipsnio 1 ir 2 dalis, pereinamojo laikotarpio ir baigiamąsias nuostatas apribodama įmonių, kurioms gal būti suteikta teisė naudotis radijo dažniais antžeminei skaitmeninei transliacijai ir kurioms suteikiamas leidimas teikti atitinkamas elektronini ryšių paslaugas, skaičių dviem įmonėmis, Bulgarijos Respublika neįvykdė įsipareigojimų pagal 2002 m. rugsėjo 16 d. Komisijos direktyvos 2002/77/EB dėl konkurencijos elektroninių ryšių tinklų ir paslaugų rinkose 2 straipsnio 1 dalis.
            
         
               2.
            
            
               Pagal Elektroninių ryšių įstatymo 47 straipsnio 1 ir 2 dalis ir 48 straipsnio 3 dalį uždrausdama televizijos transliacijų turinio teikėjams, kurių programos netransliuojamos Bulgarijoje, ir su jomis susijusiems asmenims dalyvauti viešuosiuose radijo dažnių skaitmeninei antžeminei transliacijai pirkimuose ir teikti atitinkamas paslaugas, Bulgarijos Respublika neįvykdė įsipareigojimų pagal 2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva), iš dalies pakeistos 2009 m. lapkričio 25 d. Europos Parlamento ir Tarybos direktyva 2009/140/EB, 7 straipsnio 3dalį, 2002 m. kovo 7 d. Europos Parlamento ir Tarybos direktyvos 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva), iš dalies pakeistos Direktyva 2009/140, 9 straipsnio 1 dalį ir Direktyvos 2002/77 2 straipsnio 2 dalį ir 4 straipsnio 2 dalį.
            
         
               3.
            
            
               Pagal Elektroninių ryšių įstatymo 48 straipsnio 5 dalį uždrausdama radijo dažnių antžeminei skaitmeninei transliacijai savininkams teikti elektroninių ryšių tinklus transliuoti radijo ir televizijos programoms Bulgarijos Respublika neįvykdė įsipareigojimų pagal Direktyvos 2002/20, iš dalies pakeistos Direktyva 2009/140, 7 straipsnio 3 dalį, Direktyvos 2002/21, iš dalies pakeistos Direktyva 2009/140, 9 straipsnio 1 dalį ir Direktyvos 2002/77 2 straipsnio 2 dalį ir 4 straipsnio 2 dalį.
            
         
               4.
            
            
               Priteisti iš Bulgarijos Respublikos bylinėjimosi išlaidas.
            
         
      (1)  OL C 252, 2013 8 31.